text: प्रदर्शनकारियों ने यहां केन्द्र सरकार और प्रधानमंत्री नरेंद्र मोदी के खिलाफ जमकर नारेबाजी की। कांग्रेसियों के धरने के चलते सड़क पर यातायात बंद होने की वजह से हजारों यात्रियों को भारी परेशानी का सामना करना पड़ा। इसी तरह प्रदेश के दूसरे जिलों से भी कांग्रेस पार्टी की ओर से विरोध प्रदर्शन की खबरें आ रही हैं। जिला हमीरपुर में कांग्रेस नेताओं ने भोटा चौक से गांधी चौक व नादौन चौक तक विरोध प्रदर्शन किया।